Η επίσκεψη στην Πορτογαλία, στα πλαίσια του προγράμματος Erasmus ήταν η ωραιότερη εμπειρία που έζησα ποτέ. Το Erasmus είναι ένα υπέροχο πρόγραμμα, αφού μου έδωσε την ευκαιρία να γνωρίσω άγνωστους πολιτισμούς και καινούργιους φίλους. Πολύ ωραία ήταν η εμπειρία που απέκτησα ζώντας για κάποιες μέρες ως φιλοξενούμενος σε οικογένεια στη πόλη Braga!

Μάριος Σπύρου, Γ2

Η συμμετοχή μου στο πρόγραμμα Erasmus plus και η επίσκεψη στην Πορτογαλία μου χάρισε πολλές πρωτόγνωρες εμπειρίες. Όσες μέρες βρισκόμουν εκεί είχα την ευκαιρία να γνωρίσω νέους ανθρώπους με διαφορετική κουλτούρα και πολιτισμό. Χάρηκα ιδιαίτερα την παραμονή μου στην οικογένεια που με φιλοξένησε και την επαφή με τους μαθητές από την Πορτογαλία και τις άλλες χώρες που συμμετείχαν στο πρόγραμμα. Ήταν μια καταπληκτική εμπειρία και σίγουρα, αν μου δινόταν η ευκαιρία, θα ξαναπήγαινα.

Γεωργία Αντωνίου, Γ4

Είχα την ευκαιρία να συμμετέχω στο πρόγραμμα Erasmus στην Πορτογαλία. Μέσα από αυτό το ταξίδι γνώρισα νέες κουλτούρες και πολιτισμούς, νέους ανθρώπους και μαθητές της δικής μου ηλικίας. Συνεργάστηκα με παιδιά από άλλες χώρες σε διάφορες δραστηριότητες και δεθήκαμε με πολλά από αυτά. Μου έκανε εντύπωση το γεγονός ότι άνθρωποι από τόσο μακρινές σε εμάς χώρες έχουν τόσα κοινά με εμάς. Ήταν μια πανέμορφη και αλλιώτικη εμπειρία που θα μου μείνει αξέχαστη.

Νικολίνα Αυξεντίου, Γ,6

Η εμπειρία μου στην Πορτογαλία μέσα από το πρόγραμμα Erasmus ήταν καταπληκτική. Φιλοξενήθηκα από μια οικογένεια με τρία παιδιά με τα οποία γίναμε αμέσως φίλοι. Το πρωί πηγαίναμε στο σχολείο και δουλεύαμε μαζί στις εργασίες του προγράμματος. Το σχολείο ήταν ένα καταπληκτικό κτήριο με εστιατόρια, αίθουσες μουσικής και φωτογραφίας. Με τα παιδιά των άλλων αποστολών γίναμε αμέσως φίλοι. Απέκτησα καινούριες εμπειρίες και νέους φίλους από διάφορες χώρες με τους οποίους έχουμε συνεχή επικοινωνία. Τους περιμένω στην Κύπρο με αγωνία!

Θάλεια Κουζαλή, Β1.

Στην Πορτογαλία γνωρίσαμε ανθρώπους με διαφορετικό πολιτισμό, κάναμε καινούριους φίλους και γνωρίσαμε, έστω και λίγο τη χώρα. Είδαμε ένα σχολικό περιβάλλον που μας εξέπληξε, ένας χώρος καθαρός με γυμναστήρια και ειδικές αίθουσες. Με εντυπωσίασε το γεγονός ότι δεν κτυπούσε κουδούνι και οι μαθητές ήταν υπεύθυνοι να μπουν στις αίθουσές τους την κατάλληλη ώρα. Οι άνθρωποι ήταν πολύ φιλόξενοι και έκαναν τα πάντα, για να νιώσεις σαν το σπίτι σου. Είχα μια απίστευτη εμπειρία που δεν θα ξεχάσω ποτέ!

Λουϊζα Κόκκινου, Γ5